วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
22 ก.ค. 2558

ASL SECURITIES 
ภาครวมตลาดภาคเช้า : ดัชนีไทย SET ปิดลบ 1,445.37 (-2.07) กรอบ 1,432-1,448 แกว่งตัวแดนลบ เพราะเศรษฐกิจในประเทศที่ชะลอตัว สะท้อนในผลประกอบการของบริษัทที่ทยอยประกาศออกมาต่ำกว่าที่คาดไว้ หนี้เสียกลุ่มธนาคารเพิ่มขึ้น อีกทั้งการส่งออกใน Q2 ยังติดลบแม้ค่าเงินบาทจะอ่อนค่า และการทำลายความหวังจากข่าว การประมูลและการลงทุนโครงสร้างพื้นฐานภาครัฐส่วนใหญ่ต้องเลื่อนไปประมูลในปีหน้า อีกทั้งยังปรับลงตามตลาดหุ้นทั่วโลก โดยในตลาดหุ้นสหรัฐและยุโรป ปรับตัวลงจากการคาดการณ์ว่าเฟดจะขึ้นอัตราดอกเบี้ยในปีนี้ และรับแรงกดดันจากผลประกอบการที่อ่อนแอทั้งในสหรัฐและยุโรป โดยเฉพาะ IBM และ United Technologies ที่ราคาร่วงลงอย่างหนัก และแรงขายทำกำไรขายทำกำไรหลังจากดัชนี NASDAQ ทะยานขึ้นแตะระดับสูงสุดเป็นประวัติการณ์ในช่วงก่อนหน้านี้  หุ้นบวกดัชนี KTB SCC IVL GLOW EA BH AOT CPALL MINT SCB SAWAD TPIPL      หุ้นลบดัชนี PTT PTTEP BBL BDMS DTAC CPN CPF TUF BIGC MAKRO PTTGC
แนวโน้มตลาดและหุ้นที่น่าสนใจภาคบ่าย
มีโอกาสรีบาวน์ขึ้นทดสอบ 1,460
แนวโน้มภาคบ่ายเชิงเทคนิค: ดัชนีสามารถยืนเหนือแนวรับที่ 1,430 ได้ พร้อม RSI เริ่มเข้าเขต Oversold อีกครั้ง มีโอกาสรีบาวน์กลับขึ้นทดสอบต้านแรกที่ 1,460
PT (ราคาปิดภาคเช้า 10.20)
แนะนำซื้อ ราคาปรับตัวทะลุผ่าน DTL ได้ด้วยปริมาณการซื้อขายที่หนาแน่น คาดสิ้นสุดแนวโน้มขาลง แนะนำ Follow Buy โดยมีเป้าหมายที่ 11.40 (FIBO 23.6%) และมี 9.80 เป็นจุดตัดขาดทุน 
IVL (ราคาปิดภาคเช้า 26.75)
แนะนำซื้อเก็งกำไร เกิดสัญญาณซื้อในกราฟราย 2 ชั่วโมง พร้อมทั้งราคาสามารถเบรคผ่าน DTL ระยะสั้นที่ 26.50 ได้ มีแนวโน้มไปได้ต่อ โดยมีเป้าหมายระยะสั้นที่ 28.50 โดยมี 26.50 เป็นจุดตัดขาดทุน